**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz: - Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu, kas nosaka, ka līdzekļus piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem;- Ministru kabineta noteikumu projektu “Padziļinātās sadarbības programmas darbības noteikumi” (VSS-993) (turpmāk – noteikumu projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrijas izstrādātā noteikumu projekta 6.punkts paredz nodokļu maksātājam noteikt kritērijus dalībai Padziļinātās sadarbības programmā.Plānots, ka noteikumu projekta 6.3., 6.6. un 6.9.apakšpunktā norādītās ziņas Valsts ieņēmumu dienests saņems no Integrētās iekšlietu informācijas sistēmas.Lai nodrošinātu automātisku nodokļu maksātāja un tā valdes locekļu atbilstības iepriekšējās sodāmības kritērijam izvērtēšanu, Integrētajā iekšlietu informācijas sistēmā nepieciešams izveidot rīku/procedūru, kas nodrošinātu nepieciešamo personu pārbaudi, monitoringu un datu nodošanu pēc noteikumu projektā paredzētajiem kritērijiem.Šobrīd Padziļinātās sadarbības programma paredz 76 dalībnieku monitorēšanu, kas tiek veikts manuāli, nosūtot informācijas pieprasījumu Iekšlietu ministrijas Informācijas centram. Savukārt jaunā modeļa Padziļinātās sadarbības programma paredz būtisku dalībnieku pieaugumu un tāpēc nepieciešams paredzēt automātisku rīku informācijas apmaiņai. Katru ceturksni, veicot Padziļinātās sadarbības programmas dalībnieku regulāru monitoringu, būs jāveic atbilstības pārbaude aptuveni 12 000 juridiskajām un fiziskajām personām. Savukārt, vienu reizi gādā, pārbaudot potenciālo dalībnieku atbilstību Padziļinātās sadarbības programmas kritērijiem, personu skaits paredzams aptuveni 15 000.Attiecībā uz Valsts ieņēmumu dienesta atļaujas par īpašā pievienotās vērtības nodokļa režīma piemērošanu preču importa darījumos piešķiršanu, anulēšanu un apturēšanu, informācija no Iekšlietu ministrijas Informācijas centra nepieciešama vienu reizi ceturksnī, saskaņā ar Ministru kabineta noteikumu Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” 142.2.punktu, kas nosaka, ka Valsts ieņēmumu dienests pieņem lēmumu par īpašās atļaujas importa darījumos anulēšanu, ja reģistrēta nodokļa maksātāja darbinieki, kam ir paraksta tiesības, īpašās atļaujas importa darījumos darbības laikā ir sodīti par noziedzīgiem nodarījumiem tautsaimniecībā. Katru ceturksni atbilstības pārbaudi jāveic aptuveni 10 000 juridisko personu amatpersonām un pilnvarotām personām, kurām ir paraksta tiesības.Ņemot vērā minēto, sagatavots rīkojuma projekts, kas paredz no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Iekšlietu ministrijas Informācijas centram) 134 721 *euro*, lai segtu izdevumus par Integrētās iekšlietu informācijas sistēmas pilnveidošanu un datu pārbaudi tajā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests un Iekšlietu ministrijas Informācijas centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-ņas, salīdzi-not ar vidēja termiņa budžeta ietvaru 2020. gadam | izmaiņas, salīdzi-not ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 134 721 | 0 | 0 | 0 | 0 | 0 |
| 2.1. valsts pamatbudžets | 0 | 134 721 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -134 721 | 0 | 0 | 0 | 0 | 0 |
| 3.1. valsts pamatbudžets | 0 | -134 721 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 134 721 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Iekšlietu ministrijas Informācijas centram) 134 721 *euro*, lai segtu izdevumus par Integrētās iekšlietu informācijas sistēmas pilnveidošanu un datu pārbaudi tajā. Izmaiņu veikšana Integrētajā iekšlietu informācijas sistēmā paredz rīka izstrādi, kas nodrošinās automātisku nodokļu maksātāja un tā valdes locekļu atbilstības iepriekšējās sodāmības kritērijam izvērtēšanu. Procedūras ietvaros tiks pārbaudīts vai personai noteiktā laika periodā atbilstoši noteikumu projektā paredzētajiem kritērijiem nav piemērots sods par attiecīgiem likumpārkāpumiem: 250,2¹ cilvēkdienas x 538,45² *euro* = 134 721 *euro* (ar pievienotās vērtības nodokli) (EKK 5140 “Nemateriālo ieguldījumu izveidošana”)¹Cilvēkdienu skaits aprēķināts, pamatojoties uz izvirzīto prasību realizācijas novērtējumu.²Vienas cilvēkdienas izmaksas saskaņā ar šobrīd spēkā esošo iepirkumu par informācijas sistēmu pilnveidošanu, uzturēšanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Izdevumi sedzami no valsts budžeta programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests, Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs         Rihards Kozlovskis

Vīza: Valsts sekretārs Dmitrijs Trofimovs

A.Kronberga 67208712

arta.kronberga@ic.iem.gov.lv